cyanic-selkie/wikianc huggingface dataset:
धम्मनिरपेखता
धम्मनिरपेखता चाहे धरमनिरपेक्षता धरम आ धार्मिक परभाव से मुक्त रहल, चाहे ओकनी के प्रति उदासीन रहल, चाहे तटस्थ रहल हवे। एगो दर्शन के रूप में ई जिनगी के सगरी पहलू के ब्याख्या भौतिक जगत के आधार पर करे ला धार्मिक बिस्वास के सहारा न लेला। राजनितिक रूप से, धर्मनिरपेक्षता के मतलब राज्य आ राज्य के नियुक्त अधिकारी-पदाधिकारी लोगन के धर्म आ धार्मिक संस्था आ धार्मिक नेता लोग से अलग रह के काम करल हवे (एकरा के सेक्युलरिटी कहल जाला)।
सेकुलरिज्म भा धर्मनिरपेक्षता के प्रगटीकरण इहो हऽ के आम जनता संबंधी काम आ निरनय सभ, धर्म आ धार्मिक बिस्वास चाहे धार्मिक नेता के परभाव से फिरी हो के होखे।
कैरीमिनाटी
अजय नगर (जनम 12 जून 1999), लोकप्रिय रूप से कैरीमिनाटी के नाँव से जानल जालें, भारत के फरीदाबाद के रहे वाला एगो भारतीय यूट्यूबर आ स्ट्रीमर बाड़ें। ऊ अपना चैनल कैरीमिनाटी पर रोस्टिंग वीडियो, कॉमेडी स्किट आ बिबिध ऑनलाइन बिसय सभ पर रिएक्शन खातिर जानल जालें। उनकर दूसर चैनल CarryisLive गेमिंग आ लाइव स्ट्रीम खातिर समर्पित बा.
जीवन
अजे नगर भारत के राष्ट्रीय राजधानी नई दिल्ली के नजदीक एगो शहर फरीदाबाद में बा
पर्यायवाची
पर्यायवाची चाहे खाली भर पर्याय, अइसन शब्द, मॉर्फेम भा फ्रेज होला जे एकदम से चाहे करीबन कौनों दूसर शब्द के मतलब वाला होखे। पर्यायवाची के स्टैंडर्ड टेस्ट अदलबदल होला; मने कि का वाक्य में एक शब्द के जगह दुसरा शब्द के इस्तेमाल कइल जा सकत बा, बिना अरथ बदलले। कुछ दसा में शब्द कौनों खास भाव-बिचार भा सेन्स में एक दुसरे के पर्यायवाची हो सके लें बाकी हर जगह उनहन के आपस में अदला-बदली ना कइल जा सकत बाटे।
हीरा डोम
हीरा डोम एगो भोजपुरी कबी रहलें। इहाँ के दलित लोगन प पाहिलका कबीता लीखले रहीं। ऊ कबीता के नांव अछूत की शिकायत रहे जे 1914 मे इलाहाबाद से सरस्वती पत्रिका मे छपल रहे।
जिनगी
ई के डोम जात के रहलें जेवन कि समाज मे एगो नीच जात मानल जाले। इनकर जनम 1885 मे बिहार के दानापुर मे भइल। कुछु बिद्वान लोग मानेला जे इहाँ के बनारस से रहीं।
आपरेसन
इलाज के प्रसंग में आपरेसन चाहे ऑपरेशन या सर्जरी के मलतब होला अइसन मेडिकल काम जेह में हाथ आ औजार के इस्तेमाल से कौनों शारीरिक समस्या (जइसे कि बेमारी चाहे चोट) के निपटारा कइल जाला। तकनीकी भाषा में एकरा के सर्जरी कहल जाला जबकि आम लोग एकरा के आप्रेशन कहे ला। सर्जरी करे वाला डाक्टर के सर्जन कहल जाला आ सर्जिकल शब्द के मतलब हवे सर्जरी से संबंधित। एही तरे आपरेशन से जचगी होखे तब ओकरा के सीजेरियन जचगी कहल जाला।
आपरेशन कुछ मिनट से ले के कई दिन तक चले वाला हो सके लें।
कनाडा के प्रांत आ राज्यक्षेत्र सभ के रकबा अनुसार लिस्ट
एगो देस के रूप में, कनाडा में दस गो प्रांत आ तीन गो राज्यक्षेत्र बाड़ें। ई उपबिभाग सभ जमीनी आ पानी वाला एरिया के मामिला में भारी बिबिधता लिहले बाड़ें। एह देस के सभसे बड़हन उपबिभाग नुनावुत हवे जे एगो राज्यक्षेत्र (टेरिटरी) हवे जबकि प्रांत(प्रोविंस) सभ में सभसे बड़ क्यूबेक हवे। पानी के क्षेत्र वाला रकबा के हिसाब से सभसे बड़ क्यूबेक हवे। सभसे छोट उपबिभाग, जमीनी आ पानी वाला एरिया, दुनों तरीका से, प्रिंस एडवर्ड दीप हवे।
Canada is the second-largest country in the world; it has the fourth-largest dry land area, and the largest freshwater area.
कुल रकबा
The total area of a province or territory is the sum of its land area and the area of its internal water (freshwater only).
Areas are rounded to the nearest square kilometre or square mile. Percentages are given to the nearest tenth of a percent.
जमीनी रकबा
Land areas consist of dry land, including areas of freshwater, and or salt water.
Areas are rounded to the nearest whole unit. Percentages are given to the nearest tenth of a percent.
इंटरनल पानी क्षेत्र (ताजा-पानी/फ्रेशवाटर)
The internal water area data below, includes freshwater (i.e., lakes, rivers, reservoirs, and canals). It excludes internal salt water and territorial waters claimed by Canada in the Atlantic, Pacific, and Arctic Oceans. Canada considers its internal water area to include 1,600,000 km2 of salt water in Hudson Bay and the ocean within and around Canada's Arctic Archipelago. Canada's territorial sea is 200,000 km2.
सिंगरौली
सिंगरौली (Singrauli) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार सिंगरौली के कुल शहरी जनसंख्या 220257 बाटे आ आसपास के उपशहरी इलाका के मिला लिहल जाय तब कुल जनसंख्या 220257 बा। जनसंख्या के हिसाब से ई भारत के 204वाँ शहर बाटे। जनगणना आँकड़ा के मोताबिक एह शहर में लिंगानुपात 885 आ साक्षरता के दर 75.27% बाटे।
नडियाद
नडियाद (Nadiad) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार नडियाद के कुल शहरी जनसंख्या 218095 बाटे आ आसपास के उपशहरी इलाका के मिला लिहल जाय तब कुल जनसंख्या 225132 बा। जनसंख्या के हिसाब से ई भारत के 205वाँ शहर बाटे। जनगणना आँकड़ा के मोताबिक एह शहर में लिंगानुपात 942 आ साक्षरता के दर 86.78% बाटे।
नाओमी ओसाका
नाओमी ओसाका (जापानी: 大坂 なおみ, जनम 16 अक्टूबर 1997) एगो जापानी प्रोफशनल टेनिस खेलाड़ी बाड़ी। अक्टूबर 2018 में ई दुनिया के छठवीं रैंकिंग के खेलाड़ी बाड़ी आ कुछ दिन पहिले ई अमेरिकन ओपन के खिताब में जीत हासिल कइले बाड़ी। अमेरिकन ओपन में ई सेरेना विलियम्स के हरा के फाइनल मैच जितली।
लूई टॉमलिंसन
लूई टॉमलिंसन (Louis William Tomlinson, 24 दिसंबर 1991) एगो अंगरेज गायक-गीतकार आ टैलेंट शो में जज बाने।
सिकंदराबाद
सिकंदराबाद (Secunderabad) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार सिकंदराबाद के कुल शहरी जनसंख्या 217910 बाटे आ आसपास के उपशहरी इलाका के मिला लिहल जाय तब कुल जनसंख्या 217910 बा। जनसंख्या के हिसाब से ई भारत के 206वाँ शहर बाटे। जनगणना आँकड़ा के मोताबिक एह शहर में लिंगानुपात 919 आ साक्षरता के दर 85.07% बाटे।
कैमूर बनजीव अभयारण्य
भूगोल
ई कैमूर श्रेणी के बन सभ मे बाटे जेहमे ढेरे झरना आ पोखरा बाड़ऽसन।
मौसम
एहिजा घुमे खातिर अक्टूबर आ जून मास सभ से नीक बाटे।
पसु सभ
एहिजा भेटाए वाला मूख पसू बाघ, तेंदुआ, बराह (सुअर), रीछ (भालू), हरिन, चीतल, चहुँसींघा आउर नीलगाय बाड़ें। एहिजा सत्तर परकार के चिरई बरिसभर रहेलींसन।
एहिजा भेटाए वाला मूख चिरई मोर, पंडुक, बगेड़ी, कठफोड़वा, बुलबुल, धोबिन, कबुतर, उरुआ, चील, बाज आउर गिद्ध बाड़ीसन।
आईपीएल
इंडियन प्रीमियर लीग (Indian Premier League) चाहे संछेप में आईपीएल (IPL) (जेकरा स्पांसरशिप के चलते टाटा आईपीएल (TATA IPL) के नाँव से भी जानल जाला) मरदाना लोगन के ट्वेंटी20 क्रिकेट लीग हवे जे भारत में सालाना आयोजित कइल जाला। एह में सात गो शहर आ तीन गो राज्यन के कुल दस गो टीम हिस्सा लेलीं। लीग के अस्थापना बीसीसीआई द्वारा 2007 में कइल गइल। ई प्रतियोगिता मुख्य रूप से गरमी के सीजन में (मार्च से मई के बीचा में) आयोजित कइल जले आ आईसीसी फ्यूचर टूर्स प्रोग्राम में एकरा खातिर इस्पेशल विंडो होखे ला, मने की एह दौरान कौनों इंटरनेशनल क्रिकेट आयोजन ना कइल जाला।
ई दुनियाँ के सभसे पॉपुलर क्रिकेट लीग हवे। 2010 में ई पहिला खेल आयोजन बनल जेकर लाइव प्रसारण यूट्यूब पर भइल। एकर अबले पनरह गो सीजन आयोजित हो चुकल बाड़ें। वर्तमान बिजेता गुजरात टाइटंस टीम बा जे 2022 के सीजन में पहिली बेर शामिल भइल रहल। 2023 में एकर सोरहवाँ सीजन आयोजित कइल जा रहल बाटे।
ओलिविया वाइल्ड
ओलिविया जेन कॉबर्न (Olivia Jane Cockburn; ; जनम 10 मार्च 1984), जिनके प्रोफेशनल नाँव ओलिविया वाइल्ड से जानल जाला, एगो अमेरिकी एक्ट्रेस आ फिलिम प्रोड्यूसर बाड़ी। ऊ मेडिकल-ड्रामा टेलीविजन सीरीज हाउस (2007–2012) में रेमी "थर्टीन" हैडली के रोल कइली, आ फिलिम ट्रॉन: लेगेसी (2010), काउबॉय एंड एलियन (2011), द इन्क्रेडिबल बर्ट वंडरस्टोन (2013), आ द लाजरस इफेक्ट (2015) सभ में लउकली। वाइल्ड 2017 में ब्रॉडवे डेब्यू कइली आ फिलिम 1984 में जूलिया के रोल कइली। साल 2019 में ऊ आपन पहिली फिलिम, टीन कॉमेडी बुकस्मार्ट (2019) के डाइरेक्ट कइली, जेकरा खातिर इनके बेस्ट फर्स्ट फीचर खातिर इंडिपेंडेंट स्पिरिट अवार्ड मिलल। डाइरेक्टर के रूप में वाइल्ड के दुसरी फिलिम डोंट वरी डार्लिंग 2022 में रिलीज भइल।
उम्मेदगंज
उम्मेदगंज भारत के राजस्थान के हडोती क्षेत्र के एगो छोट गाँव ह. एकर नजदीकी शहर अटरू बा, जवन 12 बा किमी दूर बा। ई गाँव बारां जिला के अटरू तहसील में आवेला. इ 47 में स्थित बा जिला मुख्यालय, बारां से किलोमीटर के दूरी पर बा। एकर जनसंख्या 761 बा। इ अन्ताना ग्राम पंचायत के तहत आवेला. गाँव में एगो अपर प्राइमरी स्कूल आ एगो छोट स्वास्थ्य सेवा केंद्र बा।
खेती
गाँव खेती के काम पर बहुत निर्भर बा। गाँव के लोग भैंस, गाय, बकरी जइसन पशुपालन करेला। हर घर में जमीन बा, लेकिन खेती बिना महत्वपूर्ण संसाधन के मुश्किल बा। कुछ किसानन के खेत दोसरा से बड़ होला एहसे जमीन के असमान बंटवारा होला. जोत, बोवाई, रखरखाव, सिंचाई, आ कटाई खातिर इनपुट लागत बहुत ढेर होला। अधिकांश छोट किसान के लगे आपन जल संसाधन नईखे, एहसे उनुका फसल खाती दोसरा किसान से पानी लेवे के पड़ेला। जमीन के आर्थिक बोझ कम करे खातिर छोट किसान अक्सर आपन जमीन बड़ किसान के किराया प देवेले।
पढ़ाई
उम्मेदगंज में उच्च प्राथमिक सरकारी स्कूल बा। लगभग हर बच्चा स्कूल में पढ़ेला। स्कूल में हैंड पंप, ट्यूबवेल, आ पीये खातिर पानी के बड़हन टंकी बा। पांच गो कक्षा, एगो पुस्तकालय, एगो कार्यालय, आ एगो रसोईघर बा। एकरा अलावे छात्र खाती अलग-अलग वाशरूम बा। स्कूल मुसेन माता रोड पर स्थित बा। स्कूल में बिजली बा। एह स्कूल में शिक्षा के गुणवत्ता बहुत बढ़िया बा। 4 गो शिक्षक बाड़े।
सरकारी उच्च प्राथमिक विद्यालय उम्मेदगंज में कर्मचारी के सूची
स्वास्थ्य देखभाल के बारे में बतावल गइल बा
उहाँ एगो प्राथमिक स्वास्थ्य केंद्र बा जवना में एगो नर्स अंगन बड़ी बा। एह स्वास्थ्य देखभाल केंद्र के माध्यम से गाँव के लोग के प्राथमिक स्वास्थ्य सेवा दिहल जाला। कार्यकर्ता (मजदूर, यानी कि अंगन बड़ी के आशा सहयोग्नी) स्वास्थ्य देखभाल जइसे कि प्रसव, टीकाकरण, पुरुष भा महिला नसबंदी, आ परिवार नियोजन में मदद करेले।
परिवहन
ई गाँव सड़क मार्ग से अतरु, तहसील, आ अउरी आसपास के गाँवन से जुड़ल बा। केंद्र सरकार के बनावल योजना प्रधानमंत्री ग्रामीण सडक योजना के मुताबिक सड़क बनावल गईल रहे।
भौगोलिक जानकारी
उम्मेदगंज राजस्थान के दक्षिणी भाग में भूपासी नदी आ बालूखल नदी के बीच में स्थित बा. नक्शा के निर्देशांक 24.796593°N 76.628618°E बा। जनगणना आँकड़ा 2011 के मोताबिक गाँव के क्षेत्रफल 295.07 हेक्टेयर बा।
घर-घर आ आबादी
गांव में लगभग 150 परिवार बा। जनगणना 2011 के मोताबिक उम्मेदगंज के जनसंख्या 761 बाटे जेह में से 409 लोग पुरुष बाटे जबकि 352 लोग औरत बाटे
उम्मेदगंज में 0–6 साल के लइकन के आबादी 110 बा जवन गाँव के कुल आबादी के 14.45% बा। उम्मेदगंज के औसत लिंग अनुपात 861 बा जवन राजस्थान के राज्य औसत 928 से कम बा। उम्मेदगंज के बाल लिंग अनुपात 964 बा, जवन राजस्थान के औसत 888 से अधिका बा
धार्मिक
एह गाँव में दू गो मंदिर बा। एगो मंदिर राधा कृष्ण के मंदिर ह जवन साल 1996 में पूरा भइल। दूसरा मंदिर हनुमान के मंदिर ह। गाँव में कई गो हिन्दू देवता लोग के मंच बनल बा।
कोविड-19 के प्रकोप
जूजून 2021 में गाँव में कोविड-19 के प्रकोप भइल रहे। गांव में बड़ी संख्या में लोग Covid पॉजिटिव निकले। जिला मजिस्ट्रेट आ कलेक्टर राजेन्द्र विजय एह निषेध आदेश जारी क के उमैदगंज के पूरा परिधि के सूक्ष्म कंटेनमेंट जोन घोषित क के नोवेल कोरोना वायरस के प्रसार से बचाव कईले। इ आदेश 21 जून 2021 के 12 आधा रात तक प्रभावी रहल।
नशा के कारोबार
गांव के कुछ युवक नशा के कारोबार में लागल बाड़े। गांजा लेके जात कुछ लोग के पुलिस भी पकड़ लेले। गांव के निवासी रामबिलास के 04 किलो 850 ग्राम अवैध गांजा के संगे पकड़ल गईल अवुरी उनुका खिलाफ एनडीपीएस एक्ट के तहत मामला दर्ज भईल बा।
गाँव में शराब के लत
गांव के बहुत लोग शराब के लत में बाड़े। एहमें से अधिकतर नवही शामिल बाड़े. एह शराब के लत के चलते गांव में शराबी के पारिवारिक हालत भी बिगड़ जाला, जवना से छोट बच्चा प बुरा असर पड़ेला। गांव में शराबी के मोटर साइकिल दुर्घटना होते रहे। कबो-कबो शराब के जादा सेवन के चलते इ शराबी लोग के मौत भी हो जाला। 12 जुलाई 2022 के उमेदगंज गांव के निवासी राजेन्द्र मीना शराब के नशा में मोटरसाइकिल चलावत रहले अवुरी हेलमेट तक ना पहिनले रहले। मोटरसाइकिल दुर्घटना में सिर में लागल चोट से उनुकर मौत हो गईल।
नैहाटी
नैहाटी (Naihati) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार नैहाटी के कुल शहरी जनसंख्या 217900 बाटे आ आसपास के उपशहरी इलाका के मिला लिहल जाय तब कुल जनसंख्या 217900 बा। जनसंख्या के हिसाब से ई भारत के 207वाँ शहर बाटे। जनगणना आँकड़ा के मोताबिक एह शहर में लिंगानुपात 984 आ साक्षरता के दर 87.51% बाटे।
चिनाब रेल ब्रिज
चिनाब रेल ब्रिज (Chenab Rail Bridge) भारतीय रेलवे के एगो इस्टील आ कंक्रीट के आर्च ब्रिज बाटे जे भारतीय संघ राज्यक्षेत्र जम्मू आ काश्मीर के रियासी जिला में बक्कल आ कौड़ी के बीचा में बाटे। पुल जब न के पूरा हो जाई तब ई चिनाब नदी के 359 m के ऊँचाई पर क्रास करी आ ई दुनियाँ के सभसे ऊँच रेल पुल बन जाई।
कभी कभी मेरे दिल में
कभी कभी मेरे दिल में 1976 में आइल आ यश चोपड़ा के डाइरेक्ट कइल फिलिम कभी कभी के एगो गाना हवे। ई एह फिलिम के टाइटिल गीत हवे जेकरा के साहिर लुधियानवी लिखलें आ मुकेश आ लता मंगेशकर द्वारा गावल गइल।
गीत के रिकार्डिंग महबूब स्टूडियो में भइल, महबूब खान के स्टूडियो में जे एगो जानल-मानल प्रोड्यूसर-डाइरेक्टर रहलें, आ अभिन लें ई गीत अपने आप में एगो बेहतरीन रचना के रूप में अस्थापित बा। ई गीतकार आ संगीतकार दुनों लोगन के बेहतरीन कृति मानल जाला; दुनों लोग एकरा खातिर फिल्मफेयर अवार्ड पावल।
गीत के बारे में
गीत के साहिर लुधियानवी के बेहतरीन रचना आ मास्टरपीस मानल जाला। मूल गाना एगो साहित्यिक नज़्म रहे जे उर्दू में उनके काव्य संग्रह तल्खियाँ में छपल रहल। हालाँकि, फिलिम खातिर एह गाना के दुबारा लिखल गइल आ एह में आसान शब्द के इस्तेमाल कइल गइल।
गीत के संगीत देवे के काम ख़य्याम कइलें आ गीत के मुकेश द्वारा गावल गइल। ई गीत मूल रूप से चेतन आनंद के एगो 1950 के फिलिम खातिर बनावल गइल रहल जे कबो रिलीजे ना भइल। ओह फिलिम में एकरा के गीता दत्त आ सुधा मल्होत्रा के आवाज में रिकार्ड कइल गइल रहल।
म्यूजिक बीडियो
गीत के बीडियो में अमिताभ बच्चन आ राखी बा लोग जिनहन लोगन पर ई काश्मीर में शूट कइल गइल रहल, जाड़ा के सीजन में।
इंटरनेट एडल्ट फिलिम डेटाबेस
इंटरनेट एडल्ट फिलिम डेटाबेस (Internet Adult Film Database, संछेप में IAFD) अमेरिका में अशलील फिलिम इंडस्ट्री, एक्टर ऐक्ट्रेस, डाइरेक्टर, डिस्ट्रीब्यूटर आ अशलील फिलिम सभ के जानकारी वाला एगो ऑनलाइन डेटाबेस हवे।
कभी कभी मेरे दिल में
वर्शन
गीत के मूल वर्शन साहित्यिक रहे आ एकरा के फिलिम खातिर बहुत बदल दिहल गइल। एकरा के अउरी आसान बनावल गइल आ बेसी भावनात्मक आ संगीतमय बनावल गइल।
मूल साहित्यिक वर्शन रहल: कभी कभी मेरे दिल में ख़याल आता है कि ज़िंदगी तेरी ज़ुल्फ़ों की नर्म छाँव में गुज़रने पाती तो शादाब हो भी सकती थी ये तीरगी जो मेरी ज़ीस्त का मुक़द्दर है तेरी नज़र की शुआओं में खो भी सकती थी
फिलिम वाला वर्शन हवे: कभी कभी मेरे दिल में, ख़याल आता है के जैसे तुझको बनाया गया है मेरे लिये तू अबसे पहले सितारों में बस रही थी कहीं तुझे जमीं पे बुलाया गया है मेरे लिये
सुरंग
सुरंग (अंग्रेजी: टनल) जमीन के भीतर बनल रास्ता होला; माटी आ चट्टान के खन के बनावल ई रास्ता दुनों मुहाना पर खुले ला।
नुनावुट
नुनावुट कनाडा के सभसे बड़हन आ सभसे उत्तरी राज्यक्षेत्र हवे; ई कनाडा के तेरह गो प्रांत आ टेरिटरी सभ में सामिल बा। एकरा के 1 अप्रैल 1999 के नार्थवेस्ट टेरिटरी से अलगा क के बनावल गइल आ इनुइट लोगन खातिर एगो आजाद सरकार बनावे के मोका मिलल। एकरे सीमा के 1993 में निश्चित कइल गइल आ एह टेरिटरी के निर्माण कनाडा के नक्शा में एगो भारी बदलाव रहल।
नुनावुट टेरिटरी में कनाडा के जादेतर उत्तरी इलाका आ आर्कटिक क्षेत्र के टापू सभ आवे लें। ई एगो बड़हन साइज के राज्यक्षेत्र हवे जे रकबा के हिसाब से दुनियाँ के पाँचवा सभसे बड़हन देस उप बिभाग हवे आ उत्तरी अमेरिका महादीप के अइसन दुसरा सभसे बड़ देस उपबिभाग हवे, ग्रीनलैंड के बाद। एकर राजधानी इकालुइट (जेकरा पहिले फ्रोबिशर बेय कहल जाय), बैफिन दीप पर बाटे आ एकरा के एगो जनमत संग्रह द्वारा 1995 में राजधानी बनावे खातिर बीछल गइल। अउरी महत्व के जगह सभ में रान्किन इनलेट आ कैंब्रिज बेय बाड़ें।
नुनावुट में एलेस्मेयर दीप सबसे उत्तर में बा, पूरुब में विक्टोरिया दीप बाटे आ हडसन खाड़ी, जेम्स खाड़ी, आ उन्गवा खाड़ी के सगरी दीप एह में सामिल बाड़ें। ई कनाडा के अइसन भूराजनीतिक प्रदेश हवे जे बाकी के उत्तर अमेरिका से हाइवे द्वारा ना जुड़ल बाटे।
नुनावुट में आबादी बहुते कम बाटे आ ई कनाडा के प्रांत आ टेरिटरी सभ में सभसे कम आबादी वाली टेरिटरी हवे। ई दुनिया के सबसे दूर रिमोट एरिया सब में से एक हवे आ सभसे बीरर बसल इलाका सब में गिनल जाला। एगो अनुमान के हिसाब से इहाँ के कुल आबादी 39,589 बाटे (2021 के अनुमान, 2016 में जनगणना में 35,944 रहल) जेह में मुख्य रूप से इनुइट लोग बाड़ें; जबकि एकर कुल रकबा 1877787 km2 बाटे जे मैक्सिको के तुलना में कुछे कम बा (अगर पानी के क्षेत्र के हटा दिहल जाय)। नुनावुट में बिस्व के सभसे उत्तर में बसल परमानेंट बस्ती अलर्ट बाटे। एलेस्मेयर टापू पर मौजूद मौसम इस्टेशन कनाडा के सभसे कम तापमान (औसत सालाना) रिकार्ड करे वाला जगह हवे।
यमुनानगर
यमुनानगर (Yamunanagar) भारत के हरियाणा राज्य में एक ठो शहर बा।
फागुन
फागुन (फाल्गुन) हिंदू कलेंडर के एक ठो महीना बा। माघ के बाद आ चइत से पहिले आवे ला। छेत्र बिसेस के अनुसार एकरा के इगारहवाँ भा बारहवाँ महीना मानल जाला। बसंत रितु के ई पहिला महीना हवे।
काशी क्षेत्र में प्रचलन में बिक्रम संवत के अनुसार फागुन साल के बारहवाँ आ आखिरी महीना होला। हालाँकि साल के सुरुआत चइत के अँजोरिया से सुरू होखे के कारन चइत के पहिला पाख जे अन्हार के होला साल के सभसे अंत में पड़े ला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई फरवरी/मार्च के महीना में पड़े ला।
भारतीय राष्ट्रीय पंचांग, जेवन सुरुज आधारित होला, में फागुन बारहवाँ महीना हवे आ ग्रेगोरियन कैलेंडर के 20 फरवरी से एकर सुरुआत होले। नेपाल में प्रयुक्त कैलेंडर के हिसाब से ई साल के इगारहवाँ महीना हवे। बंगाली कैलेंडर में भी ई इगारहवाँ महीना होला।
नाँव
फागुन शब्द संस्कृत के फाल्गुन के बदलल रूप हवे। हिंदू महीना सभ के बाकी नाँव नियर एह महीना के नाँव भी ओह नछत्र के नाँव पर रखाइल हवे जेवना नक्षत्र में पुर्नवासी के दिने सुरुज उगे ला। एह महीना के नाँव फाल्गुनी नक्षत्र के आधार पर परल हवे। मने की आकास में सुरुज के चक्कर लगावत पृथ्वी के स्थिति अइसन होला कि सुरुज आकास में ओही दिसा में देखलाई पड़े ला जेहर पूर्वा फाल्गुनी भा उत्तरा फाल्गुनी नक्षत्र होखे लीं।
संस्कृति में
फागुन के लोक संस्कृति में उछाह आ उल्लास के महीना मानल जाला। ई बसंत रितु के महीना हवे। माघ के जाड़ा बीते के बाद फागुन में मौसम गरम होखे सुरू होला। पतझर आ ओकरे बाद नाया पत्ता निकले सुरू होला। ई सीजन किसान लोग खाती भी महत्व के होला, गोहूँ-जौ के बालि लउके लागे लीं जे किसान लोग में उछाह के कारन बने ला।
फागुन में हवा के जोर बढ़े ला आ एह हवा के फगुनहट कहल जाला।
फसल पाके के खुसी आ बसंत के आगमन एह महीना के आनंद आ फूहर गीत (कबीरा आ जोगीरा) के महीना बना देला। एह महीना में होली के तिहुआर खास बिसेसता हवे हालाँकि, पूरा महीना भर अइसन गीत गावल जालें। एह गीत सभ के फगुआ कहल जाला। हिंदी के साहित्यकार रामविलास शर्मा एह महीना में मनावल जाए वाला एह आनंद के रोमन तिहुआर "सैटर्नेलिया" से तुलना करे लें।
साहित्य में
भारतीय साहित्य में रितु बरनन संस्कृत साहित्य से शुरू होला जेह में कालिदास के ऋतुसंहार नाँव के खंडकाब्य सभे से प्रमुख गिनल जाला। बाद में जा के छह रितु सभ के बरनन बारह महीना सभ के बरनन में बदल गइल। एह काब्य सभ के बारहमासा कहल गइल। मालिक मुहम्मद जायसी के बारहमासा परसिद्ध हवे जेह में ऊ रानी नागमती के बिरह के बरनन करे लें। एह में फागुन के बरनन नीचे दिहल जा रहल बा: फागुन पवन झकोरा बहा। चौगुन सीउ जाइ नहिं सहा॥ तन जस पियर पात भा मोरा। तेहि पर बिरह देइ झकझोरा॥ तरिवर झरहि, झरहिं बन ढाखा। भइ ओनंत फलि फरि साखा॥ करहिं बनसपति हिये हुलासू। मो कहँ भा जग दून उदासू॥ फाग करहिं सब चाँचरि जोरी। मोहिं तन लाइ दीन्ह जस होरी॥ जो पै पीउ जरत अस पावा। जरत मरत मोहिं रोष न आवा॥ राति दिवस सब यह जिउ मोरे। लगौं निहोर कंत अब तोरे॥
यह तन जारों छार कै, कहौं कि 'पवन ! उड़ाव'। मकु तेहि मारग उड़ि परै, कंत धरै जहँ पाव॥12॥ -- मालिक मुहम्मद जायसी।
आधुनिक कबितई में सूर्यकांत त्रिपाठी निराला के परसिद्ध कबिता ''अट नहीं रही है" फागुन महीना के बरनन करे ले:
अट नहीं रही है आभा फागुन की तन सट नहीं रही है।
कहीं साँस लेते हो, घर-घर भर देते हो, उड़ने को नभ में तुम पर-पर कर देते हो, आँख हटाता हूँ तो हट नहीं रही है।
पत्‍तों से लदी डाल कहीं हरी, कहीं लाल, कहीं पड़ी है उर में, मंद - गंध-पुष्‍प माल, पाट-पाट शोभा-श्री पट नहीं रही है। -- सूर्यकांत त्रिपाठी 'निराला'
शिवराति
हिंदू देवता शिव आ पार्वती के बियाह के तिहुआर हवे। ई फागुन महीना (पूर्णिमांत) में अन्हार पाख के तेरस/चतुर्दसी के रात के मनावल जाला। अंग्रेजी कैलेंडर के हिसाब से फरवरी भा मार्च में पड़े ला। दूसर कथा सभ में अउरी कई कारण बतावल जाला, जइसे कि एही दिन शिव तांडव नाच कइले रहलें, समुंद्र-मंथन से निकसल बिस पियले रहलें, या एही दिन ज्योतिर्लिंग प्रगट भइल रहे। काश्मीरी शैव मत में एकरा के हर-रात्री भा हैरात या हेरात के नाँव से बोलावल जाला। ई तिहुआर लगभग पूरा भारत में, नेपाल में आ अन्य कई देसन में मनावल जाला।
होली
बसंत रितु के तिहुआर हवे। ई फागुन महीना (पूर्णिमांत) में पुर्नवासी (पूर्णिमा) के मनावल जाला। हिंदू लोग रात खा होलिका जरावे ला जेकरा के होलिका दहन चाहे सम्मत फूँकल कहल जाला। एकरा अगिला दिने (कुछ इलाकन में जहाँ परुआ रखल जाला, एक दी छोड़ के) लोग एक दुसरे पर रंग आ अबीर डाले ला। पकवान बने ला आ फगुआ गावल जाला। इ प्रमुखता से भारत अउरी नेपाल में मनावल जाला; एकरे अलावा जहाँ कहीं भारतीय नेपाली लोग रहे ला अउरियो देसन में ई तिहुआर मनावे ला।
शिगमो
गोवा आ महाराष्ट्र के कोंकण इलाका के तिहुआर हवे। इहो बसंत के, चाहे गर्मी के सीजन शुरू होखे के उपलक्ष में मनावल जाये वाला तिहुआर हवे आ होलिये नियन इहो फागुन महीने के पुर्नवासी से जुड़ल बा। पूर्णिमा के पाँच दिन पहिले से ई तिहुआर सुरू हो जाला। नाच-गाना आ खुसी मनावल एह तिहुआर के बिसेस्ता हवें। एकरे नाँव के उत्पत्ती संस्कृत के सुग्रीष्मक से बतावल जाला।
छोटका पनकउआ
छोटका पनकउआ (Little cormorant, बै॰:Microcarbo niger) चिरइन के एगो प्रजाति बाटे।
दक्खिन पुरुब एशिया
दक्खिन पुरुब एशिया (अंग्रेजी: साउथईस्ट एशिया; Southeast Asia) एशिया महादीप के एगो इलाका हवे जेह में अइसन देस सभ सामिल बाड़ें जे भूगोलीय रूप से चीन के दक्खिन में, भारत के पुरुब ओर, न्यू गिनी के पच्छिम ओर आ ऑस्ट्रेलिया के उत्तर ओर पड़े लें। एह इलाका के उत्तर वाल इलाका पुरुब एशिया कहाला, एकरे पच्छिम में दक्खिन एशिया आ बंगाल के खाड़ी बा, पूरुब में ओशेनिया बाटे आ दक्खिन में ऑस्ट्रेलिया आ हिंद महासागर बाड़ें।
बिधान नगर
बिधान नगर (Bidhan Nagar) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार बिधान नगर के कुल शहरी जनसंख्या 215514 बाटे आ आसपास के उपशहरी इलाका के मिला लिहल जाय तब कुल जनसंख्या 215514 बा। जनसंख्या के हिसाब से ई भारत के 209वाँ शहर बाटे। जनगणना आँकड़ा के मोताबिक एह शहर में लिंगानुपात 977 आ साक्षरता के दर 89.14% बाटे।
इंटरनेट भूगोल
इंटरनेट भूगोल, जेकरा के साइबरभूगोल भी कहल जाला, भूगोल के एगो उपबिधा हवे जे इंटरनेट के स्थानिक संगठन के सामाजिक, आर्थिक, सांस्कृतिक आ तकनीकी नजरिया से अध्ययन करे ला। इंटरनेट भूगोल के मूल धारणा ई बा कि सर्वर, वेबसाइट, डेटा, सेवा, आ बुनियादी ढाँचा के लोकेशन इंटरनेट के बिकास आ गतिशीलता के समझे खातिर कुंजी हवे। एह बिसय में शामिल बिसय सभ में, खास महत्व के बिसय सभ में सूचना भूगोल आ डिजिटल डिवाइड सभ के सामिल कइल जाला।
नालंदा इंजीनियरिंग कालेज
नालंदा इंजीनियरिंग कालेज बिहार के नालंदा मे एगो इंजीनियरिंग कालेज बाटे। एकर स्थापना 19 नवंबर 2008 के बिहार के तत्कालीन मुख्यमंत्री नीतीश कुमार कइले रहन। ई आर्यभट्ट ज्ञान विश्वविद्यालय मे आवेला।
इतिहास
एकर स्थापना बिहार सरकार 2008 मे कइले रहे।
हाता
एकर हाता एकइस हेक्टेअर मे छितरल बाटे आ बिहारशरीफ से 17.3 किलोमीटर दूर बाटे।
परबेस
2019 से एहमे परबेस जेईई मेन के परीक्षा के अंक प मीलेला। एकरा से पहिला एगो अलग परबेस परीक्षा होत रहे।
मार्गदर्शक संस्था
भारतीय प्रौद्योगिकी संस्थान (आइआइटी) बंबई एकर मार्गदर्शक बाटे।
पढ़ाई
ई संस्था अलग अलग डाढ़ मे बिटेक करवावेला।
इंटरलिंग
इंटरलिंग, पहिले ऑक्सीडेंटल, एडगर देल वाह्ल के निर्मित आ 1922 में प्रकाशित एगो इंटरनेशनल सहायक भासा हवे।
पनकउआ
पनकउआ (Great cormorant, बैज्ञानिक नाँव:Phalacrocorax carbo) चिरइन के एगो प्रजाति बाटे। ई समुंदरी चिरई सभ के कोर्मोरैंट परिवार के सदस्य हवे। एकरा बंस के नाँव लैटिनाइज रूप हवे आ एकर उत्पत्ति प्राचीन यूनानी भाषा के φαλακρός (फालाक्रोस, "चंडूल") आ κόραξ (कोराक्स, "कागा") से बाटे आ कार्बो मने लैटिन में "चारकोल" होला।
एकरे अंडा देवे के भूगोलीय इलाका पुरानी दुनिया आ उत्तरी अमेरिका के अटलांटिक तट बाटे।
बिबरण
ई एक ठो बड़हन आकार के करिया रंग के चिरई हवे आ एकरा आकर में इलाका के हिसाब से बहुत बिबिधता देखे के मिले ला। एकर वजन 1.5 kg से 5.3 kg ले बतावल जाला। नर पनकउआ के साइज मादा के तुलना में बड़ा होला आ ई भारी भी होखे लें, एकर सभसे प्रमुख उपप्रजाति (P. c. carbo) यूरोप में पावल जाए वाली (P. c. sinensis) से 10% बड़ा होले। सभसे हल्लुक जर्मनी में पावल जाए वाली (P. c. sinensis) होले, जहाँ 36 गो नर सभ के औसत वजन 2.28 kg नापल गइल रहल आ 17 गो मादा सभ के वजन जोखला पर 1.94 kg आइल। सभसे भारी वजन प्रिंस एडवर्ड दीप, कनाडा में (P. c. carbo) के रहल जहाँ 11 गो नर सभके औसत वजन 3.68 kg आ 11 गो मादा सभके वजन 2.94 kg जोखल गइल।  लंबाई 70 to 102 cm आ पाँख बिस्तार 121 to 160 cm बतावल गइल बाटे।
इलाका
ई बहुत कॉमन चिरई हवे आ समुन्दर आ एश्चुअरी वाला इलाका में पावल जालीं। ढेर उत्तर में पावल जाए वाली चिरई सभ जाड़ा के दिन में समुन्दर के किनारा के सहारे दक्खिन की ओर प्रवास करि जालीं जहाँ पर्याप्त मछरी मिलें।
Behaviour
The great cormorant breeds mainly on coasts, nesting on cliffs or in trees (which are eventually killed by the droppings), but also increasingly inland. Three or four eggs are laid in a nest of seaweed or twigs.
The great cormorant can dive to considerable depths, but often feeds in shallow water. It frequently brings prey to the surface. A wide variety of fish are taken: cormorants are often noticed eating eels, but this may reflect the considerable time taken to subdue an eel and position it for swallowing, rather than any dominance of eels in the diet. In British waters, dive times of 20–30 seconds are common, with a recovery time on the surface around a third of the dive time.
चार्लीज एंजेल्स (2019 फिलिम)
चार्लीज एंजेल्स आगे आवे वाली एगो अंग्रेजी-भाषा के फिलिम बा। ई अमेरिकन फिलिम एगो एक्शन-कॉमेडी फिलिम होखी जेकर डाइरेक्टर एलिजाबेथ बैंक्स बाड़ी। ई यही नाँव के टीवी सीरीज पर आधारित होखी आ पुरनकी चार्लीज एंजेल्स फ्रेंचाइज के रिबूट होखी।
नाओमी स्कॉट
नाओमी स्कॉट एगो अंगरेज सिंगर आ ऐक्ट्रेस बाड़ी।
चार्लीज एंजेल्स (2019 फिलिम)
फिलिम में मुख्य भूमिका में क्रिस्टन स्टीवर्ट, एला बलिंस्का, नाओमी स्कॉट आ एलिजाबेथ बैंक्स बा लोग।
विलोम शब्द
विलोम भा बिलोम शब्द (opposites words चाहे antonym) अइसन शब्द होला जे दुसरे शब्द के ठीक उलटा भा बिपरीत अरथ वाला होखे। आमतौर पर अइसन शब्द एक दुसरे के उलटा अरथ में परंपरा के हिसाब से रूढ़ हो जालें आ जोड़ा में पहिचानल जालें; जइसे — दिन के बिलोम रात, आकास के बिलोम पाताल वगैरह।
एला बलिंस्का
__INDEX__
एला बलिंस्का एगो अंगरेज ऐक्ट्रेस बाड़ी। ई चार्लीज एंजेल्स (2019 फिलिम) में काम क रहल बाड़ी।
पनवा
पनवा (Oriental darter, बै॰:Anhinga melanogaster) चिरइन के एगो प्रजाति बाटे।
डार्टर सभ के अकसरहा "सर्प पक्षी" कहल जाला काहें से की इनहन के गर्दन लमहर होले आ साँप नियर बुझाले। खासतौर पर तब जब ई चिरई आपन पुरा शरीर पानी के अन्दर रख के पँवरे ले, एकर बार निकलल गर्दन देख के इहे बुझाला की पानी में कीरा पँवर रहल बाटे। दुनिया में इनहन के कुल चार गो आ भारत में एक ठो प्रजाति, पनवा, मिले ले।
इंजीनियरिंग शिक्षा
अभियंत्रण सीक्खा अभियांत्रिकी के पढ़ाई पढ़ावे के एगो काज हटे। एकरा मे बैचलर मास्टर आ स्पेशलाइजेशन के कोर्स होला। एह पूरा पढ़ाई के पूराए मे आठ से बारऽ लाग जाला।
केन्या
केन्या मे एकर पढ़ाई महबिद्यालय मे होला। परबेस इंजिनियर रजिस्ट्रेशन एक्ट से मीलेला। कोनो बिद्यार्थी तबे इंजिनियर कहाई जदी ऊ चार बरस के बैचलर आ तीन बरस के मास्टर कइले बाटे।
पंजीकरन खाली इंजिनियर पंजीकरन बोर्ड कऽ सकेला जे की १९६९ मे संसद मे बनल नियम प काज करेला। १९९२ मे एह नियम के तनि मुनि बदलल गइल रहे। केन्या मे तबले अपना के इंजिनियर कहल गैर कानूनी बाटे जबले नांव पंजिकृत नइखे। एहिसे बोर्ड मे पंजीकरन ओहिजा इंजिनियर के काज करे के लाइसेंस लेखा बाटे।
दक्खिन अफ्रीका
दक्खिन अफ्रीका मे अभियंत्रण के ट्रेनिंग ओहीजा के महबिद्यालय देवेलऽसन। चार बरिस के बैचलर होला ओहिजा।
हॉन्गकॉन्ग
ओहिजा एकर पढ़ाई यूनिवर्सिटी ग्रांट कमिशन के संस्थान सभ करवावेलऽसन। ओहिजा ९४ गो परोगराम सभ मे दाखिला मिलेला।
पल्लावरम
पल्लावरम (Pallavaram) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार पल्लावरम के कुल शहरी जनसंख्या 215417 बाटे आ आसपास के उपशहरी इलाका के मिला लिहल जाय तब कुल जनसंख्या 215417 बा। जनसंख्या के हिसाब से ई भारत के 210वाँ शहर बाटे। जनगणना आँकड़ा के मोताबिक एह शहर में लिंगानुपात 996 आ साक्षरता के दर 92.86% बाटे।
पारामारिबो
साल 2002 से ई शहर यूनेस्को के बिस्व धरोहर स्थल सभ में शामिल बाटे।
बीदर
बीदर (Bidar) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार बीदर के कुल शहरी जनसंख्या 214373 बाटे आ आसपास के उपशहरी इलाका के मिला लिहल जाय तब कुल जनसंख्या 213593 बा। जनसंख्या के हिसाब से ई भारत के 211वाँ शहर बाटे। जनगणना आँकड़ा के मोताबिक एह शहर में लिंगानुपात 938 आ साक्षरता के दर 85.9% बाटे।
कंट्रोनिम
कंट्रोनिम (contronym) चाहे ऑटो-एंटॉनिम (auto-antonym) अइसन शब्द होलें जिनहन के एक से अधिका अरथ होखे ला आ एक अरथ दुसरका के बिपरीत भा बिलोम होखे ला। कहे के मतलब ई कि ई अइसन शब्द होलें जे खुदे आपन बिलोम शब्द होखे लें। जइसे अंग्रेजी में क्लीव (cleave) के अरथ काट के अलगा कइल होला आ साथै जोड़ल भी होला। भोजपुरी में काल्हि के अरथ पछिला बीतल दिन होला आ अगिला आवे वाला दिन भी होला। उर्दू में मौला के अरथ मालिक भा सर्वेसर्वा भी होला आ दास भा नोकर भी होला।
कनाडा के प्रांत आ राज्यक्षेत्र
कनाडा के प्रांत आ राज्यक्षेत्र (Provinces and territories of Canada, Provinces et territoires du Canada) एह देस के पहिला स्तर के प्रशासनिक उपबिभाग हवें। एह में 10 गो प्रांत बाड़ें जिनहन के प्रोविंस कहल जाला आ 3 गो राज्यक्षेत्र बाड़ें जिनहन के टेरिटरी कहल जाला। कनाडा देस एह तेरह गो प्रोविंस आ टेरिटरी सभ के कनफेडरेशन हवे।
कनाडा के प्रोविंस आ टेरिटरी में मूल अंतर ई हवे कि प्रोविंस सभ के शक्ति संबिधान अधिनियम, 1867 से मिले ले (जेकरा के ऑफिशियल रूप से ब्रिटिश नॉर्थ अमेरिका एक्ट, 1867 कहल जाला) जबकि टेरिटरी सभ बिधिक रचना हवें आ इनहन के पावर कनाडा के संसद द्वारा हस्तांतरित (डेलिगेट) कइल गइल हवे। एकर मतलब ई भइल कि कनाडा के संघीय सरकार आ प्रोविंस के सरकार सभ के पावर के बिभाजन में बदलाव करे खातिर संबिधान में संशोधन करे के पड़ी जबकि टेरिटरी सभ के पावर में बदलाव बस कनाडा के संसद खुद एकतरफा तरीका से क सके ला।
प्रोविंस सभ के प्रतिनिधि लेफ्टिनेंट गवर्नर होला जबकि टेरिटरी सभ के कमिश्नर होखे लें फेडरल सरकार के प्रतिनिधित्व करे लें।
नोट
<references group="नोट"/>
पैन्डियन हैलिएटस
पैन्डियन हैलिएटस (Osprey, बै॰:Pandion haliaetus) चिरइन के एगो प्रजाति बाटे। ई बिसाल आकार के शिकारी चिरई, मछरी सभ के शिकार करे में माहिर होले आ एही से एकर एगो अंग्रेजी नाँव फ़िश ईगल भी पड़ल बाटे (हालाँकि, ई जंतुबिज्ञान के वर्गीकरण में सी ईगल से दूर तक कौनों संबंध वाली नइखे)।
ई चिरई लगभग 60 सेंटीमीटर लंबाई आ 180 सेंटीमीटर पाँख-बिस्तार वाली होले।
सामा चकेवा
सामा चकेवा भारत के बिहार राज्य आ एह से सटल नेपाल के एक ठो प्रमुख तिहवार हवे। खासतौर से ई तिहुआर मिथिला क्षेत्र मे मनावल जाला। भाई-बहिन के प्रेम के उत्सव के रूप में ई तिहवार कातिक महीना में छठ के अगिला दिन से सुरू हो के आठ दिन ले चले ला आ कातिक पुर्नवाँसी के खतम होला। साँझ बेरा औरत आ आ लड़की लोग सामा चकेवा के गीति गा के एह उत्सव के मनावे लीं आ एकरा के सामा चकेवा खेलल कहल जाला।
तिथि
सामा-चकेवा के उत्सव कातिक के महीना में मनावल जाला। अंग्रेजी हिसाब से ई नवंबर के महीना में पड़े ला।
गीत
सामा-चकेबा के मुख्य चीज एह में गावल जाये वाला गीत हवे। लड़की आ मेहरारू लोग साँझ के बाद झुंड बना के सामा-चकेबा के गीति गावे लीं। ई गीत सभ बिहार आ मिथिला के संस्कृति के एक ठो महत्व वाला चीज बाड़े।
कथा
सामा चकेवा के कथा लोक प्रचलित हवे। कथा के अनुसार कृष्ण भगवान के एक ठो लइकी श्यामा (सामा) रहली। सामा के जंगल से परेम रहल आ उहाँ के चिरई-चुरुंग आ पेड़ पौधा सभ के साथे खेले में उनुके बहुत आनंद रहल। भोरे भोर ऊ जंगल के ओर निकलि जाय आ साँझ के बेर घरे आवे।
एह बात के ले के केहू उनुके बाबू जी के मन में संका डाल दिहल आ उनुके बाबू नराज हो के सराप दे दिहलें की जा तू चिरई हो जा।
एह बात के पता जब सामा के भाई चकेबा के पड़ल त उनुके बहुत दुःख भइल आ ऊ ई निश्चय कर लिहलें की हम सामा के वापिस उनुके रूप में ले आइब। चकेबा अपना बहिन के चिरई से वापिस लड़की के रूप में ले आवे खातिर तप करे लगलें।
यशवंत सिन्हा
यशवंत सिन्हा (जनम 6 नवंबर 1937) एगो भारतीय प्रशासक आ राजनीतिज्ञ बाड़ें। प्रधानमंत्री चंद्रशेखर के समय में 1990 से 1991 तक वित्त मंत्री के रूप में आ फेर से मार्च 1998 से जुलाई 2002 तक प्रधानमंत्री अटल बिहारी वाजपेयी के नेतृत्व में वित्त मंत्री के रूप में काम कइलें। एकरे अलावा ऊ जुलाई 2002 से मई 2004 ले बिदेसी मंत्री के रूप में भी काम कइलें। 21 अप्रैल 2018 के पार्टी छोड़े से पहिले ऊ भारतीय जनता पार्टी के एगो वरिष्ठ नेता रहलें।
मार्च 2021 में ऊ अखिल भारतीय तृणमूल कांग्रेस में शामिल भइलें; हालाँकि ऊ जून 2022 में पार्टी छोड़ दिहलें काहें से कि 2022 के राष्ट्रपति चुनाव में संयुक्त बिपक्ष द्वारा इनके भारत के राष्ट्रपति पद के उम्मीदवार के रूप में चुनल गइल बाटे।
सुरुआती जिनगी
सिन्हा के जनम बिहार के पटना में कायस्थ परिवार में भइल रहे। ऊ 1958 में राजनीति बिज्ञान में मास्टर के डिग्री हासिल कइलें। एकरा बाद 1962 तक पटना विश्वविद्यालय में ए विषय के पढ़ाई कइले।
सिविल सेवा में
सिन्हा 1960 में भारतीय प्रशासनिक सेवा में शामिल भइलें आ अपना सेवा कार्यकाल में 24 साल से अधिका समय ले महत्वपूर्ण पद सभ पर बितवलें। 4 साल तक अनुमंडल मजिस्ट्रेट अउर जिला मजिस्ट्रेट के रूप में काम कइलें। बिहार सरकार के बित्त विभाग में 2 साल ले अवर सचिव आ उप सचिव रहलें एकरे बाद वाणिज्य मंत्रालय में भारत सरकार के उप सचिव के रूप में काम कइलें।
1971 से 1973 तक भारतीय दूतावास, बोन, जर्मनी में प्रथम सचिव (वाणिज्यिक) रहलें। एकरे बाद ऊ फ्रैंकफर्ट में 1973 से 1974 ले भारत के महावाणिज्य दूत के रूप में काम कइलें। एह क्षेत्र में सात साल से अधिका काम कइला का बाद विदेश व्यापार आ यूरोपीय आर्थिक समुदाय से भारत के संबंध से जुड़ल मामिला में अनुभव हासिल कइलें। एकरा बाद बिहार राज्य सरकार के औद्योगिक बुनियादी ढांचा विभाग में आ भारत सरकार के उद्योग मंत्रालय में विदेशी औद्योगिक सहयोग, तकनीक आयात, बौद्धिक संपदा अधिकार, आ औद्योगिक मंजूरी से निपटे में काम कइलें।
बाद में ऊ 1980 से 1984 ले भूतल परिवहन मंत्रालय में भारत सरकार के संयुक्त सचिव रहलें, इनके मुख्य जिम्मेदारी सड़क परिवहन, बंदरगाह, आ जहाजरानी रहल। उ 1984 में सेवा से इस्तीफा दे देले।
जनता दल
सिन्हा 1984 में भारतीय प्रशासनिक सेवा से इस्तीफा दे दिहलें आ जनता पार्टी के सदस्य के रूप में सक्रिय राजनीति में शामिल भइलें। इनके 1986 में पार्टी के अखिल भारतीय महासचिव नियुक्त कइल गइल आ 1988 में राज्यसभा (भारतीय संसद के उच्च सदन) के सदस्य चुनल गइलें।
द्रौपदी मुर्मू
द्रौपदी मुर्मू (जनम 20 जून 1958) एगो भारतीय राजनीतिक नेता आ भारत के 15वीं आ मौजूदा राष्टपति बाड़ी। मुर्मू भारतीय जनता पार्टी से संबंधित बाड़ी। एकरा से पहिले उ 2015 से 2021 तक झारखंड के नौवीं राज्यपाल के रूप में काम कइले रहली। उ ओडिशा राज्य के हई। ऊ झारखंड के पहिला राज्यपाल रहली जे पाँच साल के कार्यकाल पूरा कइले होखे, 1997 तक रायरांगपुर में शिक्षक रहली, आ भारत के राष्ट्रपति बने वाली पहिली आदिवासी हई।
यशवंत सिन्हा
भाजपा
जून 1996 में भारतीय जनता पार्टी के राष्ट्रीय प्रवक्ता बनलें, 1998, 1999, आ 2009 में हजारीबाग (लोकसभा क्षेत्र) से भाजपा उम्मीदवार के रूप में लोकसभा में चुनल गइलें।मार्च 1998 में वित्त मंत्री नियुक्त भइलें 1 जुलाई 2002 के विदेश मंत्री के रूप में नियुक्त भइलें। 2004 के लोकसभा चुनाव में हजारीबाग क्षेत्र में हार भइल। ऊ 2005 में फिर से संसद में प्रवेश कइलें। 13 जून 2009 के ऊ भाजपा के उपाध्यक्ष पद से इस्तीफा दे दिहलें। साल 2018 में उ "पार्टी के हालत" अवुरी "भारत में लोकतंत्र बहुत खतरा में बा" के हवाला देत भाजपा छोड़ देहलें।
द्रौपदी मुर्मू
निजी जिनगी
द्रौपदी मुर्मू के जनम 20 जून 1958 के ओडिशा के मयूरभंज जिला के बैदापोसी गाँव में बिरंची नारायण तुडू के घरे भइल। टुडू आ इनके दादा दुनों पंचायती राज प्रणाली के तहत गाँव के मुखिया रहलें।
यशवंत सिन्हा
तृणमूल कांग्रेस
13 मार्च 2021 के ऊ 2021 के पश्चिम बंगाल विधानसभा चुनाव से ठीक पहिले भाजपा के खिलाफ लड़ाई करे खातिर टीएमसी में शामिल हो गइलें। 15 मार्च 2021 के इनके ममता बनर्जी के नेतृत्व वाली पार्टी के उपाध्यक्ष नियुक्त कइल गइल। उनुका के सर्वसम्मति से 2022 के राष्ट्रपति चुनाव खातिर विपक्ष के राष्ट्रपति उम्मीदवार चुनल गइल बाटे, जवना से उनुका के राष्ट्रपति पद खातिर नामित होखे वाला पहिला तृणमूल कांग्रेस के नेता बन गइल बाड़ें।
द्रौपदी मुर्मू
निजी जिनगी
द्रौपदी मुर्मू के बियाह श्याम चरण मुर्मू से भइल। ए जोड़ी के दुगो बेटा रहे, दुनो के मौत हो गइल, अवरू एगो बेटी बाड़ी।
राजनीतिक कैरियर
मुर्मू 1997 में रैरंगपुर नगर पंचायत के पार्षद चुनल गइल रहली। उ भारतीय जनता पार्टी के अनुसूचित जनजाति मोर्चा के उपाध्यक्ष भी रहली।
ओडिशा में भारतीय जनता पार्टी आ बीजू जनता दल गठबंधन सरकार के दौरान 6 मार्च 2000 से 6 अगस्त 2002 ले वाणिज्य आ परिवहन आ 6 अगस्त 2002, आ 16 मई 2004 से मत्स्य आ पशु संसाधन विकास खातिर स्वतंत्र प्रभार के साथ राज्य मंत्री रहली। ऊ 2000 से 2004 ले ओडिशा के मुख्य मंत्री रहली आ रायरंगपुर विधानसभा क्षेत्र के विधायक रहली। साल 2007 में ओडिशा विधान सभा से उनुका के सर्वश्रेष्ठ विधायक खातिर नीलकंठ पुरस्कार दिहल गइल रहे।
गवर्नर के रूप में
मुर्मू झारखंड के पहिली महिला राज्यपाल रहली। उ ओडिशा के पहिली महिला आदिवासी नेता रहली जिनके कवनो भारतीय राज्य में गवर्नर के रूप में नियुक्ति भइल होखे।
पंचकुला
पंचकुला (Panchkula) भारत के हरियाणा राज्य में एक ठो शहर बा।
द्रौपदी मुर्मू
राष्ट्रपति कार्यकाल (2022-अबतक ले)
26 जुलाई 2022 के द्रौपदी मुर्मू भारत के 15वीं राष्ट्रपति के शपथ लिहली, शपथ-ग्रहण समारोह के अध्यक्षता, भारत के 48वां मुख्य न्यायाधीश एन. वी. रमना द्वारा कइल गइल आ पूर्व राष्ट्रपति, उपराष्ट्रपति, प्रधानमंत्री, आ अउरी प्रतिनिधि लोग के समारोह में मौजूद रहल।
पंचकुला
जनसांख्यिकी
साल 2011 के जनगणना अनुसार पंचकुला के कुल शहरी जनसंख्या 211355 बाटे आ आसपास के उपशहरी इलाका के मिला लिहल जाय तब कुल जनसंख्या 211355 बा। जनसंख्या के हिसाब से ई भारत के 213वाँ शहर बाटे। जनगणना आँकड़ा के मोताबिक एह शहर में लिंगानुपात 892 आ साक्षरता के दर 85.96% बाटे।
द्रौपदी मुर्मू
राष्ट्रपति कार्यकाल (2022-अबतक ले)
मुर्मू भारत के आदिवासी समुदाय से पहिली ब्यक्ति बाड़ी जे राष्ट्रपति चुनल गइल बाड़ी। ऊ सभसे कम उमिर के आ 1947 में भारत के आजादी के बाद पैदा भइल पहिली ब्यक्ति हई जे राष्ट्रपति चुनल गइल बाड़ी। मुर्मू प्रतिभा पाटिल के बाद राष्ट्रपति के पद धारण करे वाली दूसरही औरत बाड़ी।
मुर्मू पहिली बेर 14 अगस्त 2022 के राष्ट्रपति के रूप में राष्ट्र के संबोधित कइली, ई 75वाँ स्वतंत्रता दिवस के पूर्व संध्या पर रहल।
सितंबर 2022 में ऊ एगो सरकारी प्रोग्राम 'प्रधानमंत्री टीबी मुक्त भारत' लांच कइली – जवन देस से टीबी रोग (ट्यूबरकुलोसिस) के खतम करे के पहल बाटे। ऊ कर्नाटक में दस दिन के राज्य महोत्सव 'मैसूरू दसहरा' के उद्घाटन करे वाली भारत के पहिली राष्ट्रपति बनली।राष्ट्रपति कार्यकाल के सुरुआती महीना सभ में मुर्मू असम, मिजोरम, नागालैंड आ सिक्किम समेत देस के पूर्बोत्तर राज्यन के दौरा कइली आ बिबिध बिकास परियोजना सभ के समारोह में शामिल भइली।
नवंबर 2022 में ऊ राष्ट्रपति के पद सम्हरला के बाद पहिला बेर अपना गृह राज्य ओडिशा के दौरा कइली आ बिबिध कार्यक्रम सभ में भाग लिहली। उ अपना महतारी संस्था के दौरा कइली आ बाद में सड़क के किनारे स्कूली बच्चा लोगन से भेंट कइली अउरी दु किलोमीटर पैदल चल के पुरी जगन्नाथ मंदिर के देवता के नमन करे गइली।
अप्रैल 2023 में आसाम के तेजपुर एयर स्टेशन से सुखोई एसयू-30एमकेआई लड़ाकू विमान में ऐतिहासिक उड़ान भरली, आ लड़ाकू विमान में उड़ान भरे वाली अबतक के तिसरहा राष्ट्रपति बनली। उ लगभग 30 मिनट ले ब्रह्मपुत्र नदी अउरी तेजपुर घाटी के ऊपर से उड़ली जवन हिमालयी श्रृंखला के भी कवर कइलस। एकरा बाद उ एकरा के एगो "उल्लासजनक अनुभव" बतवली।
बाबर
बाबर (फारसी में अरथ शेर) या मूल नाँव ज़हीर-उद्दीन मुहम्मद मध्य एशिया के एक ठो आक्रमणकारी आ लड़ाका रहलें जे भारतीय उपमहादीप में मुगल साम्राज्य के स्थापना कइलेन। ऊ पिता के ओर से तैमूरलंग के बंसज आ महतारी के ओर से चंगेज खान के बंसज रहलें। बाबर के बाद उनके लड़िका हुमायूँ गद्दी पर बइठलें।
जलोढ़
जलोढ़ (alluvium; ऍल्यूवियम चाहे अल्यूवियम) नदी के द्वारा बहा के ले आइल पदार्थ होलें जे नदी के मार्ग में जमा हो जालें आ बिबिध थलरूप सभ के निर्माण करे लें। इनहन के जलोढ़ निक्षेप चाहे जलोढ़ जमाव (alluvial deposit) कहल जाला, इनहन में ग्रैवेल, रेत (बालू), सिल्ट आ क्ले (चिकनी मट्टी) होखे ला।
आठवीं अनुसूची में भोजपुरी
भारत के संबिधान के 8वीं-अनुसूची में भोजपुरी के सामिल करावे खातिर लंबा समय से माँग उठावल जा रहल बा। कई बेर एकरा खातिर धरना-पर्दर्शन के आयोजन हो चुकल बा आ भोजपुरी भाषा के साहित्यकार, पत्रकार आ चिंतक लोग एकरा खातिर कई किसिम के तर्क दे रहल बा। ओहीजे अइसन लोगन के भी कमी ना बा जे लोग एह माँग के बाकायदा बिरोध करे वाला बा। बिरोधी लोगन के तर्क भोजपुरी के भाषा के दर्जा मिलले से हिंदी के कमजोर होखे के बा।
परिचय
भारत के संबिधान में अठवां अनुसूची में वर्तमान में कुल 22 गो भाषा दर्ज बाड़ी। जबकि एह में भोजपुरी नइखे। एह चलते भारत में भोजपुरी भाषा के आधिकारिक तौर पर भाषा ना मानल जाला बलुक एकरा के हिंदी के बोली मानल जाला। भोजपुरी के भाषा ना माने के कारण के रूप में हिंदी के साम्राज्यवाद आ हिंदी भाषी लोग के संख्या बढ़ा-चढ़ा के देखावे के कोशिश मानल जाला, जबकि हिंदी के वकालत करे वाला लोग भोजपुरी के भाषा के दर्जा देवे के माँग के हिंदी के कमजोर करे खातिर षडयंत्र माने ला अ एकर बिरोध करे ला।
संज्ञा के भेद
परंपरागत व्याकरण में संज्ञा (नाँव) के पाँच गो भेद भा प्रकार (classification of noun) बतावल जालें — व्यक्तिवाचक, जातिवाचक, समूहवाचक, द्रव्यवाचक आ भाववाचक। ई वर्गीकरण के सिस्टम एह बात प आधारित हवे कि कौनों नाँव से कवना किसिम के चीज के बोध हो रहल बाटे। कौनों एक चीज के भा ब्यक्ति के नाँव व्यक्तिवाचक संज्ञा कहाला, जवना नाँव से कौनों पूरा जाति के बोध होखे ओकरा जातिवाचक संज्ञा कहल जाला, प्रानी भा बस्तु के झुंड भा समूह के बोध करावे वाला नाँव समूहवाचक संज्ञा होला, कौनों नापल-तउलल जा सके वाला पदार्थ के नाँव द्रव्यवाचक संज्ञा होला आ कौनों भाव-बिचार के नाँव भाववाचक संज्ञा कहाला।
आधुनिक भाषा विज्ञान में नाउन क्लास (noun class) संज्ञा के बिसेस किसिम के कटेगरी होला भा संज्ञा के वर्गीकरण के सिस्टम होला जे, संज्ञा से जेकर भा जवना चीज के नाँव के बोध हो रहल होखे (रिफरेंट), ओकरे लच्छन के आधार पर वर्ग भा कटेगरी में बाँटे ला; एह बँटवारा के आधार चीज के नर भा मादा होखल, सजीव भा निर्जीव होखल वगैरह हो सके ला। एकरे अलावा नाउन क्लास में बाँटे के आधार संज्ञा के रूप (मॉर्फ़ोलॉजी) भी हो सके ला चाहे ई बँटवारा के सिस्टम एकदम से अटरेंडम आ रूढ़ि आधारित भी हो सके ला। नाउन क्लास के नाउन क्लासिफायर से अलगा बूझे के चाहीं।
बुरहानपुर
बुरहानपुर (Burhanpur) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार बुरहानपुर के कुल शहरी जनसंख्या 210886 बाटे आ आसपास के उपशहरी इलाका के मिला लिहल जाय तब कुल जनसंख्या 210886 बा। जनसंख्या के हिसाब से ई भारत के 214वाँ शहर बाटे। जनगणना आँकड़ा के मोताबिक एह शहर में लिंगानुपात 949 आ साक्षरता के दर 80.82% बाटे।
जलोढ़ मैदान
कौनों जलोढ़ मैदान (alluvial plain) एगो बिस्तृत आ लगभग सपाट थलरूप होखे ला जे बहुत लंबा समय के दौरान नदी सभ के ले आइल सेडीमेंट सभ के जमाव से बने ला। नदी सभ अपना सुरुआत के ऊँच इलाका सभ के पदार्थ बहा के ले आवे लीं आ निचला हिस्सा में इनहन के जमाव करत जालीं, एह जमाव से जलोढ़ माटी बने ले। बाढ़ के मैदान भा कछार (flood plain) एह प्रासेस के हिस्सा होला जे लगभग हर साल नदी में पानी के हाई सीजन के दौरान बूड़ जाला; जबकि जलोढ़ मैदान एगो बड़हन इलाका होखे ला जेह में ई कछार इतिहासी रूप से शिफ्ट हो-हो के एकर निर्माण कइले होखे ला।
ऊँच अस्थान (हाईलैंड) सभ के वेदरिंग के प्रासेस सब से कटाव होखे ला आ ई पदार्थ नदी के पानी के बहाव के साथे निचला इलाका में आ जालें, इहाँ ढाल कम होखे के चलते पानी के बहाव के गति कम हो जाला जेकरा कारन नदी के पानी इनहन के बहा के ले जाए में अक्षम हो जाला आ अपना तीरे पर जमा करत जाला। आमतौर पर जब नदी में बाढ़ के सीजन होला नदी के पानी के साथे ई पदार्थ दूर ले फइल जालें आ जब बाढ़ के पानी उतरे ला तब ई ओहिजे छूट जालें। भूबैज्ञानिक समय के लमहर काल में ई जमाव हर साल होखत होखत एगो लगभग सपाट मैदान के निर्माण हो जाला।
हालाँकि, बाढ़ के मैदान एकदम सपाट आकृति वाला चीज ना होला आ एहू में कुछ छोट-स्तर के थलरूप पावल जालें जिनाहन के बाढ़ के मैदान के थलरूप कहल जाला। नैचुरल लीवी (प्राकृतिक तटबंधा), नदी के मियांडर, रेत के लंबाई में जमाव से बनल बार, छाड़न चाहे गोखुर झील वगैरह एह मैदान सभ के प्रमुख थलरूप होखे लें।
जलोढ़ मैदान पृथ्वी के सतह पर के कुछ सभसे महत्व वाला हिस्सा हवें। दुनियाँ के कई गो पुरान सभ्यता सभ एही अल्यूवियल मैदान सभ में जनम लिहली आ बिकसित भइलिन।
मच्छर से फइले वाला रोग
मच्छर ले भइल रोग देह मे अईसन सूक्ष्मजीव के अईला से होखेला जेकनी के मच्छर से छितरेलऽसन। प्रत्येक बरस लमसम सत्तर करोड़ लोग के मच्छर ले भइल रोग होला आ एकरा से दस लाख से बेसी लोग मु जाला।
मच्छर ले भइल रोग मे मलेरिया, डेंगू, वेस्ट नाइल वायरस, चिकनगुनिया, पितज्वर, फाइलेरिया, जापानी मस्तिष्कशोथ, सेंट लुईस इनसेफेलाइटिस, वेस्टर्न इक्विन इनसेफेलाइटिस, ईस्टर्न इक्विन इनसेफेलाइटिस, वेनेजुएला इक्विन इनसेफेलेटाइटिस, रॉस रिवर बोखार, बर्मा फोरेस्ट बोखार, ला क्रोस इनसेफेलाइटिस, ज़िका बुखार आउर नवा जानकारी के अनुसार किस्टोन वाईरस अउर रिफ्ट वैली बोखार लेखा रोग आवेला। कोविड-19 मच्छर से ना होला।
प्रोटोजोआ
एनोफ़िलीज़ कुल के मादा मच्छर मलेरिया जने अला परजीवी के ढोवले। चार परकार के प्रोटोजोआ से मलेरिया होला: प्लास्मोडियम फाल्सीपेरम, प्लास्मोडियम मलेरिए, प्लास्मोडियम ओवेल आ प्लास्मोडियम वीबेक्स। मलेरिया से पांच बरस से कम के लइकन के बेसी जान जाला। २०१२ मे दु करोड़ से बेसी लोगिन के मालेरिया भइल रहे आ पांच लाख से बेसी लोग मुअल रहे। २०१८ ले ई गिनती बढ़ि के दस लाख से बेसी चलि गइल।
माइसिस
बोटफ़्लाई माइसिस जने अला बिखानू के अपना संगे दोसर जीवन प आन के छोड़ि देवेले आ ओहिजा से मच्छर ओह रोग के मानुस सभ मे फइलावेलऽसन।
नाउन क्लासिफायर
क्लासिफायर (classifier), कुछ भाषा सभ में, अइसन शब्द होलें जे संज्ञा के आगे भा पाछे जुड़ के, संज्ञा से जेकरे नाँव क बोध हो रहल होखे, ओकरे वर्गीकरण के काम करे लें। इनहन के नापे-तउले वाला शब्द बूझल जा सके ला। भोजपुरी आ मैथिली नियर बिहारी भाषा सभ में आ बंगाली असमिया में अइसन शब्द आम चलन में बाड़ें। जइसे भोजपुरी के एगो (एक+गो), चार ठे, एक ठो, दस ठे नियर शब्द। हिंदुस्तानी भाषा (हिंदी-उर्दू) में अइसन शब्द "नग" के मानल जा सके ला - एक नग, पाँच नग। अंग्रेजी में "पीस" - थ्री पीसेज ऑफ़ पेपर, अइसन क्लासिफायर हो सके ला।
हुमायूँ
मिर्जा नसीरुद्दीन बेग मुहम्मद खान या नसीरुद्दीन मुहम्मद हुमायूँ या हुमायूँ मुगल साम्राज्य के दूसरा बादशाह रहलें। हुमायूँ ओह इलाका पर शासन कइलेन जेवन आज के समय में अफगानिस्तान, पकिस्तान आ उत्तरी भारत के बाटे। उनके मौत के समय मुगल साम्राज्य लगभग दस लाख बर्ग किलोमीटर के इलाका पर फइल चुकल रहल।
सन् 1556 में, हुमायूँ के मौत अपना लाइब्रेरी के सीढ़ी से उतरत घरी गिर जाए से कनपटी पर लागल चोट से भइल। उनुके बाद मुगल सत्ता पर हेमू के आक्रमण भइल आ हुमायूँ के बेटा अकबर के भाग जाये के पड़ल आ अकबर के पंजाब के कलनौर में बादशाह घोषित कइल गइल।
डिंडीगुल
डिंडीगुल (Dindigul) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार डिंडीगुल के कुल शहरी जनसंख्या 2,07,327 बाटे आ आसपास के उपशहरी इलाका के मिला लिहल जाय तब कुल जनसंख्या 2,92,132 बा। जनसंख्या के हिसाब से ई भारत के 217वाँ शहर बाटे। जनगणना आँकड़ा के मोताबिक एह शहर में लिंगानुपात 1012 आ साक्षरता के दर 90.22% बाटे।
क्रेटर झील
क्रेटर झील (volcanic crater lake) झील सभ के एगो प्रकार हऽ जे ज्वालामुखी के मुहाना पर बनल क्रेटर भा काल्डेरा में पानी भर जाए से बनल झील होला।
केहुनी
केहुनी बाँह के ऊपरी आ निचला हिस्सा के बीचा में के जोड़ हवे। ई मनुष्य आ अउरी नजदीकी जानवर सभ जइसे कि बानर, चिंपांजी वगैरह के खास खूबी हवे।
केनेडी (फिलिम)
केनेडी 2023 में बनल एगो भारतीय हिंदी भाषा के नियो-नॉयर थ्रिलर फिलिम हवे जेकर लेखन आ डाइरेक्शनअनुराग कश्यप कइले बाड़ें। एहमें राहुल भट आ सनी लियोन मुख्य भूमिका में बा लोग। ई फिलिम अग्ली (2013) आ दोबारा (2022) के बाद कश्यप आ भट के तिसरका सहयोग हवे।
केनेडी के प्रीमियर 2023 के कान फिलिम फेस्टिवल में 24 मई 2023 के भइल।
ब्रिटिश कोलंबिया
ब्रिटिश कोलंबिया (British Columbia) कनाडा के तेरह गो प्रांत आ टेरिटरी सभ में सबसे पच्छिमी प्रांत हवे। ई प्रशांत महासागर आ रॉकी परबत के बीचा में बसल प्रांत बा जेकर 2021 में अनुमानित आबादी 5.2 मिलियन (52 लाख) बाटे आ ई कनाडा के तिसरा सबसे बेसी आबादी वाला प्रांत हवे।
ब्रिटिश कोलंबिया के राजधानी विक्टोरिया शहर हवे जे कनाडा में पाँचवाँ सबसे बड़ मेट्रो शहर हवे; हालाँकि, एह प्रांत के सभसे बड़ शहर वैंकूवर हवे जे कनाडा के मेट्रो शहर सभ में आबादी के मामिला में तिसरा अस्थान पर आवे ला। ग्रेटर वैंकूवर के आनुमानित आबादी अक्टूबर 2013 में लगभग 2.5 मिलियन (25 लाख) रहल।
एह इलाका में पहिली ब्रिटिश बस्ती फोर्ट विक्टोरिया रहल जे 1843 में बसावल गइल, एही से सिटी ऑफ़ विक्टोरिया बनल।
ब्रिटिश कोलंबिया के अर्थब्यवस्था प्राथमिक रूप से फारेस्ट्री, खनन, सिनेमैटोग्राफी आ पर्यटन पर निर्भर बाटे। ई एगो प्रमुख समुंद्री ब्यापार वाला क्षेत्र भी हवे। एह प्रांत के बस 5 परसेंट जमीन खेतीबारी लायक बाटे हालाँकि, फ्रेजर घाटी आ ओकनागन में भरपूर खेती होखे ला काहें कि एह इलाकन में कुछ गरम जलवायु बाटे।
होसपेट
जनसांख्यिकी
साल 2011 के जनगणना अनुसार होसपेट के कुल शहरी जनसंख्या 206167 बाटे आ आसपास के उपशहरी इलाका के मिला लिहल जाय तब कुल जनसंख्या 206167 बा। जनसंख्या के हिसाब से ई भारत के 219वाँ शहर बाटे। जनगणना आँकड़ा के मोताबिक एह शहर में लिंगानुपात 1008 आ साक्षरता के दर 79.3% बाटे।
नांगलोई जाट
नांगलोई जाट (Nangloi Jat) भारत के दिल्ली राज्य में एक ठो शहर बा।
जनसांख्यिकी
साल 2011 के जनगणना अनुसार नांगलोई जाट के कुल शहरी जनसंख्या 205596 बाटे आ आसपास के उपशहरी इलाका के मिला लिहल जाय तब कुल जनसंख्या 205596 बा। जनसंख्या के हिसाब से ई भारत के 220वाँ शहर बाटे। जनगणना आँकड़ा के मोताबिक एह शहर में लिंगानुपात 868 आ साक्षरता के दर 82.69% बाटे।
सऊदी अरब के भवन निर्मान
सऊदी अरब के भवन निर्मान एहिजा के भूइं आ मौसम के धेआन राख के होखेला जेकरा चलते ई अजुबा बन जाला। सउदी अरब पक्खिमि एशिया के रेगिस्तान लगे एगो देस बाटे। एहिजा के मौसम अलग अलग जगहा प अलग बा एही चलते भवन निर्मान अलग तरे होखेला।
मौसम के परभाब
आजि के सऊदी अरब चार भाग मे बाँटल जा सकेला, सभ जगह मौसम दोसर होखेला एही चलते भवन बनावे के बिधो अलग होखला।
अकबर
अबुल फतह जलालुद्दीन मुहम्मद अकबर या अकबर मुगल बादशाह रहलें। अकबर मुगल बंस के तीसरा आ सभसे प्रभावशाली बादशाह लोग में से एक रहलें जिनके बाद में अकबरे-आज़म के नाँव से जानल गइल। अकबर सन् 1556 से अपना मौत ले मुगल सम्राट रहलें।
नोट
<references group="नोट"/>
सेंट पीटर्स बसिलिका
कैथोलिक परंपरा माने ले की एहिजे संत पीटर के समाधी दिहल गइल रहे। संत पीटर यीशु के सभसे प्रिय चेला लोग (एपोस्टल) लोगन में रहलें आ रोम के पहिला बिशप रहलें। संत पीटर के समाधी एह चर्च के अल्तार के ठीक नीचे मानल जाले। एह अस्थान पर चर्च के निर्माण रोम के सम्राट कांस्टेनटाइन महान के दौर में भइल आ पुरनका सेंट पीटर्स चर्च के 4थी सदी में के बनल मानल जाला। एही के अस्थान पर ई बर्तमान चर्च बनल जेकरे बनावे के काम 18 अप्रैल 1506 में शुरू भइल आ 18 नवंबर 1626 के पूरा भइल।
ई ईसाई लोग के परसिद्ध तीरथ हवे। एकरे ठीक सोझा सेंट पीटर्स चौराहा बा। एह जगह आ परिसर के यात्रा सालाना करीब 15,000 से 80,000 लोग करे ला। तीरथ के अलावा ई अपना समय के सभसे बेहतरीन भवन सभ में गिनल जाला।